Part of Your World

«Part of Your World» (), երգ, որը 1986 թվականին գրել են բանաստեղծ Հովարդ Էշմանը և կոմպոզիտոր Ալան Մենկենը«Ջրահարսը» լիամետրաժ անիմացիոն ֆիլմի համար։ Այն կատարել է դերասան և երգչուհի Ջոդի Բենսոնը, որը նաև հնչյունավորել է Արիելին։ Երգը իրենից ներկայացնում է բալլադ այն մասին, ինչպես գլխավոր հերոսուհին ցանկանում է դառնալ մարդ։

Ռեժիսորներ Ռոն Կլեմենտը և Ջոն Մասկերը ի սկզբանե խնդրել են Էշմանին գրել երգ Արիելի համար, որտեղ նա կարտահայտի իր ռոմանտիկական զգացմունքները արքայազն Էրիկի նկատմամբ, բայց տեքստի հեղինակը նախընտրել է, որ երգը, որում մանրամասն նկարագրվում է կերպարի տարվածությունը մարդկային աշխարհով, ավելի հարմար է։ Երգի ձայնագրության համար Էշմանը վարձել է Բենսոնին, որի հետ համագործակցել էր նախկինում։ Դիսնեյի գլխավոր գործադիր տնօրեն Ջեֆրի Կատցենբերգն ի սկզբանե կարգադրել է, որ երգը հեռացվի ֆիլմից այն մտավախությունների պատճառով, որ երեխաները ձանձրանում են լսել այն։ Սակայն Էշման Կլեմենտսը, Մասկերը և անիմատոր Գլեն Կին վերջին հաշվով համոզել են Կատցենբերգին, որ «Part of Your World»-ը ունի կարևոր նշանակություն ֆիլմի պատմության համար։ Երգը դուր է եկել հանդիսատեսին փորձնական ցուցադրության ժամանակ և թողնվել է մուլտֆիլմում։

Երգը ստացել է քննադատների ճանաչումը, որոնք բարձր են գնահատել դրա տեքստը և Բենսոնի վոկալյին կատարումը։ ԶԼՄ-ներում մի քանի հրապարակումներ համակարծիք են, որ «Part of Your World»-ը Դիսնեյի մեծագույն երգերի շարքում է, որոնք երբևէ գրվել են։ Քննադատներն առաջարկել են տեքստի տարբեր մեկնաբանություններ՝ սկսած չափազանց հոգատար ծնողներից անկախության ձգտումից և վերջացրած ֆեմինիզմով։ «Part of Your World»-ը դարձել է Բենսոնի ֆիրմային երգը, որը նա շարունակում է կատարել մինչ օրս։ Այն կատարել են նաև այնպիսի երգիչներ, ինչպիսիք են Ֆեյթ Հիլը, Ջեսսիկա Սիմփսոնը, Մայլի Սայրուսը, Բրունո Մարսը, Կարլի Ռեյ Ջեպսենը, Ջեսսի Ջեյը, Օլիվիա Նյուտոն-Ջոնը և Սառա Բարելիսը։

Հավաստագրում

Ծանոթագրություններ 

Ֆեմինիստական երգեր
Փոփ երգեր
1989 երգեր
1989 սինգլներ
Մայլի Սայրուսի երգեր
ԼԳԲՏ երգեր